b'\n_START_ARTICLE_\nKDM Peter Willemoes\n_START_SECTION_\nPalvelus\n_START_PARAGRAPH_\nAlus l\xc3\xa4hti lokakuussa 2011 koepurjehdukselle Karibianmerelle, jossa muun muassa testattiin aluksen ilmanvaihtoa, j\xc3\xa4\xc3\xa4hdytyst\xc3\xa4 sek\xc3\xa4 ilmastointia. Palattuaan Tanskaan alukselle asennettiin 2012 kaksi 76 millimetrin tykki\xc3\xa4 sek\xc3\xa4 35 millimetrin CIWS, joiden koeammunnat suoritettiin ennen APAR-j\xc3\xa4rjestelm\xc3\xa4n testausta. Thales sai APARin j\xc3\xa4rjestelm\xc3\xa4testaukset p\xc3\xa4\xc3\xa4t\xc3\xb6kseen maaliskuussa 2013 ja vuoden loppu k\xc3\xa4ytettiin aluksen tietoj\xc3\xa4rjestelmien p\xc3\xa4ivityksiin. N\xc3\xa4iden p\xc3\xa4\xc3\xa4tytty\xc3\xa4 suoritettiin ESSM-ohjusten koeammunnat marraskuun lopulla Skotlannin rannikolla. Alus on palveluksessa 2014 ja se on todenn\xc3\xa4k\xc3\xb6isesti ensimm\xc3\xa4inen aluksista, joka saavuttaa t\xc3\xa4yden operaatiovalmiuden vuoden 2015 aikana.'